लोगों का दिल जीत लिया, तो बूथ भी जीत लेंगे; वोट मांगेंगे तो आशीर्वाद जरूर मिलेगा
Karnataka Vidhan Sabha Chunav Latest News Update; PM Modi addresses 50 lakh BJP workers in Karnataka. प्रधानमंत्री नरेन्द्र मोदी ने कर्नाटक में भाजपा के 50 लाख कार्यकर्ताओं से वर्चुअल बात की। PM ने कहा कि अगर कार्यकर्ता लोगों से भाजपा को वोट देने की अपील करेंगे,
प्रधानमंत्री नरेन्द्र मोदी ने कर्नाटक में भाजपा के 50 लाख कार्यकर्ताओं से वर्चुअल बात की। PM ने कहा कि अगर कार्यकर्ता लोगों से भाजपा को वोट देने की अपील करेंगे, तो लोग आशीर्वाद जरूर देंगे। बूथ जीतने की शुरुआत तब होती है जब कार्यकर्ता बूथ से जुड़े परिवारों को जीत लेता है, उनके दिल को जीत लेता है।
कर्नाटक में 10 मई को विधानसभा चुनाव के लिए वोट डाले जाएंगे। चुनाव प्रचार के लिए PM मोदी 28 अप्रैल को मैदान में उतरेंगे। वे 7 मई तक लगभग 15 जनसभाएं और रोड शो करेंगे।
हमारा लक्ष्य विकास, विरोधियों का लक्ष्य सत्ता हथियाना
पीएम ने कहा कि भाजपा और दूसरी पार्टियों में सबसे बड़ा फर्क अप्रोच का है। हमारे विरोधियों का एजेंडा है सत्ता हथियाना और हमारा एजेंडा है 25 साल में देश को विकसित बनाना, गरीबी से मुक्त बनाना और युवाओं के सामर्थ्य को सबसे आगे बढ़ाना। आने वाले 25 साल में कर्नाटक की विकास यात्रा को नेतृत्व देने के लिए भाजपा एक युवा टीम का निर्माण कर रही है।
जहां भाजपा की सरकार, वहां कल्याण योजनाएं तेजी से पूरी होती हैं
PM ने कहा कि बीते 9 साल में जहां-जहां भाजपा की डबल इंजन सरकार है वहां-वहां गरीब कल्याण योजनाएं तेजी से जमीन पर उतरी हैं। जिन राज्यों में भाजपा सरकार नहीं है वहां वह कोशिश करते हैं कि केंद्र सरकार की कोई भी योजना सफल न हो। कुछ लोग तो योजना से जुड़ते ही नहीं हैं और कुछ राज्य ऐसे हैं जो योजना का नाम बदल देते हैं।
बेलगावी से चुनाव प्रचार की शुरुआत करेंगे PM मोदी
केंद्रीय मंत्री प्रह्लाद जोशी के मुताबिक, PM मोदी अपने प्रचार अभियान की शुरुआत बेलगावी से करेंगे। वह कर्नाटक के सबसे बड़े जिलों में से एक बेलगावी में चिकोडी, कित्तूर और कुडाची का दौरा करेंगे। इसके अलावा PM उत्तर कन्नड़ जिले का भी दौरा करेंगे। बता दें कर्नाटक में 10 मई को मतदान होगा और वोटों की गिनती 13 मई को होगी।
इस साल 8 बार कर्नाटक का दौरा कर चुके हैं PM
इस साल PM नरेंद्र मोदी चुनाव प्रचार से पहले कर्नाटक का आठ बार दौरा कर चुके हैं। आखिरी बार उन्होंने 9 अप्रैल को यहां का दौरा किया था। उससे पहले वह 25 मार्च को BJP की राज्यव्यापी 'विजय संकल्प यात्रा' के समापन के मौके पर कर्नाटक के दावणगेरे पहुंचे थे और एक रोड शो के बाद जनसभा को संबोधित किया था।
मामले से जुड़ी भास्कर की ये खास खबरें भी पढ़ें...
1. कर्नाटक में बोले शाह-कांग्रेस दिवालिया हुई: BJP से आए नेताओं के दम पर चुनाव लड़ रही
अमित शाह तीन दिन के कर्नाटक दौरे पर हैं। दौरे के दूसरे दिन मंगलवार को उन्होंने बागलकोट में चुनावी रैली को संबोधित किया। यहां उन्होंने मुस्लिम आरक्षण, भाजपा नेताओं के कांग्रेस में शामिल होने, PFI बैन, और JD(S)-कांग्रेस को लेकर कई बातें कहीं। यहां पढ़ें पूरी खबर...
2. प्रियंका गांधी की कर्नाटक में पहली चुनावी रैली: मैसूरु में कहा- यहां 40% कमीशन वाली सरकार
कांग्रेस महासचिव प्रियंका गांधी ने मंगलवार को मैसूरु से पार्टी प्रत्याशियों के लिए चुनाव प्रचार की शुरुआत की। 10 मई को होने वाले कर्नाटक विधानसभा चुनाव से पहले प्रियंका पहली बार राज्य के दौरे पर पहुंची। प्रियंका ने राहुल गांधी की तरह ही कर्नाटक की भाजपा सरकार को 40% कमीशन वाली सरकार बताया। उन्होंने कहा कि भाजपा की सरकार ने आपको बेशर्मी और बेरहमी से लूटा है।यहां पढ़ें पूरी खबर...